stanford-oval/wikipedia huggingface dataset:
Alfred de Musset

Alfred de Musset. Charles Landellen (1812-1908) maalaama muotokuva vuodelta 1854.
Alfred de Musset'n hauta Père-Lachaise-hautausmaalla Pariisissa.
Alfred Louis Charles de Musset (11. joulukuuta 1810 Pariisi – 2. toukokuuta 1857 Pariisi) oli ranskalainen romantiikan ajan prosaisti ja runoilija, joka tunnetaan etenkin näytelmistään.
Elämäkerta

Alfred de Musset syntyi ja kuoli Pariisissa. Hän pääsi yhdeksänvuotiaana Collège Henri-IV -kouluun, missä hän sai vuonna 1827 palkinnon latinan esseestään. Paul Foucherin, Victor Hugon langon, avustuksella hän aloitti 17-vuotiaana opiskelun Cénaclessa, Charles Nodierin kirjallisuussalongissa Bibliothèque de l'Arsenalilla. Kokeiltuaan lääketieteessä (hän ei pitänyt ihmisten leikkelemisestä), lakitieteessä, piirtämisessä, englannissa ja pianonsoitossa, hänestä tuli yksi ensimmäisistä romantiikan ajan kirjailijoista. 20-vuotiaana Musset'n kirjailijan maine veti jo vertoja hänen keikarin maineelleen.[lähde? ]
Musset työskenteli Ranskan sisäministeriön kirjastonhoitajana heinäkuun vallankumouksesta 1830 helmikuun vallankumoukseen 1848 asti, jolloin hänet erotettiin. Tämän jälkeen, toisen keisarikunnan aikana, Musset'stä tuli Ranskan opetusministeriön kirjastonhoitaja. Hän sai kutsun Ranskan kunnialegioonaan (Légion d'honneur) 24. huhtikuuta 1845, samaan aikaan Balzacin kanssa. Kahden epäonnistuneen yrityksen jälkeen (1848 ja 1850)[lähde? ] hänet valittiin Ranskan Akatemian (Académie française) jäseneksi vuonna 1852.
Musset'n ja George Sandin rakkaustarina 1833–1835 on kerrottu Musset'n näkökulmasta hänen omaelämäkerrallisessa romaanissaan, La Confession d'un Enfant du Siècle (1836; suom. Vuosisadan lapsen tunnustus), Sand puolestaan kertoi oman versionsa kirjassaan Elle et lui (1859). Elokuva Musset'n ja Sandin myrskyisestä suhteesta, Les enfants du siècle (suom. Vuosisadan rakkaustarina), valmistui vuonna 1999.
Alfred de Musset on haudattu Père-Lachaise-hautausmaalle Pariisiin.
Kritiikkiä

Ranskalainen runoilija Arthur Rimbaud suhtautui kriittisesti Musset'n tuotantoon. Rimbaud kirjoitti teoksessaan Lettres du Voyant, ettei Musset saavuttanut mitään, koska tämä "sulki silmänsä" näyiltään. Toisaalta Musset'n näytelmä Les Caprices de Marianne oli innoituksena ohjaaja Jean Renoirin elokuvalle La règle du jeu (suom. Pelin säännöt).
Teokset > Runoteoksia

Comtes d'Espagne et d'Italie (1830)
Premières poésies (1829–1835)
Poésies nouvelles (mukaan lukien Les Nuits) (1835–1852)
Teokset > Näytelmiä

Les Caprices de Marianne, 1833
On ne badine pas avec l'amour, 1834
Lorenzaccio, 1834
Barberine, 1835
Un Caprice, 1837
Il faut qu'une porte soit ouverte ou fermée, 1845
Teokset > Romaaneja

La Confession d'un enfant du siècle (1836)
Teokset > Suomennettuja teoksia

Musset, Alfred de: Yöt ja muita runoja.  (Suomentanut Yrjö Kaijärvi. Delfiinikirjat. Delfiinipainoksen pohjana on 3., tarkistettu painos 1961)  Helsingissä:  Otava, 1983.  ISBN 951-1-07191-2.
Musset, Alfred de: Gamiani eli kaksi rajatonta yötä.  (Suomentanut Jaana Seppänen. Savukeitaan eroottiset klassikot I)  Turku:  Savukeidas, 2012.  ISBN 978-952-268-033-4.
Aiheesta muualla

Lisää luettavaa aiheesta Alfred de Musset on Wikiaineistossa
| 0 | 1 | 2 | 3 |
| --- | --- | --- | --- |
|  | Edeltäjä: Emmanuel Mercier Dupaty | Ranskan akatemian jäsen  Tuoli 10 1852-1857 | Seuraaja: Victor de Laprade |
Amalia Eriksson

| Amalia Eriksson |
| --- | --- |

Henkilötiedot
Syntynyt: Jönköpings Kristina församling (käännä suomeksi) 
Amalia Eriksson (o.s. Lundström; 18. marraskuuta 1824 Jönköping – 25. tammikuuta 1923 Gränna) oli ruotsalainen yrittäjä. Hänen yrityksessään valmistettiin hänen kehittämäänsä polkagris-makeisia.
Elämä > Tausta

Amalia Eriksson oli jönköpingläisen kengitysseppä Jonas Lundströmin ja Katarina Hagen Andersdotterin tytär. Amalian vanhemmat ja sisarukset kuolivat koleraepidemiassa tämän ollessa kymmenvuotias.
Ollessaan 31-vuotias hän työskenteli piikana ja muutti palvelusperheensä mukana Grännaan. Kaksi vuotta myöhemmin hän meni naimisiin räätäli Anders Eriksonin kanssa. Mies menehtyi kuitenkin jo 1858, vain viikko parin tyttären syntymän jälkeen.
Elämä > Polkagris-makeisten valmistus

Vielä 1800-luvun puolivälissä naisten oikeutta harjoittaa liiketoimintaa rajoitettiin. Naiset saattoivat tietyissä olosuhteissa saada poikkeusluvan yrittäjänä toimimiseen. Näin Amalia Eriksson sai vuonna 1859 aviomiehensä kuoleman jälkeen Grännan maistraatilta luvan sokerileipomon pitämiseen sekä makeisten valmistukseen.
Eriksson lanseerasi polkagris-makeisen vuonna 1859 ja hän oli niiden ensimmäinen valmistaja. Aluksi makeiset valmistettiin vanhassa tullirakennuksessa Grännan eteläpuolella. Valmistus kehittyi ja menestyksen myötä Amalia Erikssonia seurasi myös muita polkagris-makeisia valmistavia yrittäjiä. Vanha tullirakennus, jossa makeiset alussa valmistettiin, sijaitsee yhä samalla paikalla ja on toiminut hotellina vuodesta 2003.
Elämä > Kuolema ja tuotannon jatkuminen

Amalia Erikssonin kuoltua vuonna 1923 jatkoi hänen tyttärensä Ida liiketoimintaa. Myös Ida johti polkagris-makeisia valmistavaa yritystä kuolemaansa asti, vuoteen 1945.
Amalia Eriksson on haudattu Grännan hautausmaalle. Samassa haudassa lepää hänen tyttärensä Ida.
Aiheesta muualla

Historien om Amalia Eriksson på Hotel Amalias Hus webbplats
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Amalia Eriksson – 22.11.2019 versio
Käännös suomeksi
Angus MacGyver

| MacGyver |
| --- | --- |
 Richard Dean Anderson Angus MacGyverin roolissa.
Luoja(t):  Lee David Zlotof
Näyttelijä(t):  Richard Dean Anderson Sean Wohland (MacGyver nuorena) Lucas Till (Nuori MacGyver)
Ensi- esiintyminen:  ”Kuoleman loukku” (1985)
Henkilötiedot
Koko nimi:  Angus MacGyver
Status:  naimaton
Ammatti:  agentti
Sukupuoli:  mies
Ikä:  34–41 vuotta
Kotipaikka:  Minnesota
Asuinpaikka:  Los Angeles,  Yhdysvallat
Suhteet
Vanhemmat:  Ellen MacGyver (äiti) James MacGyver (isä)
Lapset:  Sean "Sam" Angus Malloy (poika)
Isovanhemmat:  Harry Jackson (isoisä) Celia Jackson (isoäiti)
Tädit ja sedät:  Gwendolyn Hayes (täti)
Tutut:  Pete Thornton (esimies, paras ystävä) Jack Dalton (ystävä) Murdoc (vihollinen) Penny Parker (ystävä)
Infobox OKVirheellinen NIMI-arvo: 
Angus MacGyver on päähenkilö yhdysvaltalaisissa televisiosarjoissa Ihmemies MacGyver (1985–1992)  ja Nuori MacGyver (2016–2021).
MacGyveriä esittää Ihmemies MacGyver -sarjassa ja kahdessa televisioelokuvassa näyttelijä Richard Dean Anderson ja Nuori MacGyver -sarjassa näyttelijä Lucas Till.
Kuvitteellinen elämäkerta > Ennen sarjan tapahtumia

MacGyver syntyi 23. maaliskuuta 1951 Minnesotassa. Hän koki suuren menetyksen kymmenvuotiaana, kun hänen isänsä James ja isoäitinsä Celia kuolivat auto-onnettomuudessa. Tämän jälkeen hän asui isoisänsä Harryn kanssa. He tulivat hyvin toimeen, vaikkakin heidän suhteensa ei ollut erityisen lämmin. Tänä aikana tapahtui Macin elämän toinen suuri menetys hänen leikkiessään kavereidensa kanssa aseella. Seurauksena yksi pojista kuoli. Seitsemän vuoden kuluttua Harry lähti pois jättämättä hyvästejä. Mac valmistui high schoolista 1970 ja samana vuonna hän liittyi pomminpurkuryhmään Vietnamin sodassa. Vietnamissa ollessaan hän tapaa Kate Malloyn. Seuraavana vuonna hänen äitinsä Ellen menehtyi aivohalvaukseen. Mac teki erilaisia töitä seuraavien vuosien aikana, muun muassa kilpa-autoilun parissa. Hän myös matkusteli ympäri maailmaa ystävänsä Jack Daltonin kanssa.
Kuvitteellinen elämäkerta > Sarjan aikana

Vuonna 1980 MacGyver tapasi ensimmäistä kertaa Peter Thorntonin tämän jahdatessa mestaririkollista Murdocia. MacGyver teki erilaisia salaisia tehtäviä hallitukselle ja 1986 hän liittyi Phoenix-säätiöön Peten saatua johtajan paikan. MacGyver kärsii korkeanpaikankammosta, mutta se ei sanottavasti haitannut hänen tehtäviensä suorittamista.
Vuonna 1992 hän sai tietää olevansa isä ja hän jätti työnsä säätiössä viettääkseen kadotettua aikaa poikansa kanssa. Pojan äiti on Kate.
Aiheesta muualla

Hahmoesittely IMDb-sivustolla (englanniksi)
Apran satama

Apran satama ilmakuvattuna lännestä
Apran satama on luonnon muovaama syvävesisatama Guamin saarella, Mariaanien saaristossa Tyynellä valtamerellä. Satama palvelee Yhdysvaltain laivastoa ja kaupallista liikennettä. Vuosittain sataman läpi kulkee noin kaksi miljoonaa tonnia tavaraa, mukaan lukien 90 % saaren kokonaistuonnista. Suurin osa rahdista kulkee konteissa; vuosittainen konttimäärä on noin 100 000.
Sataman maapinta-ala on yli 4 km² ja työntekijöitä on yli 300. Satamassa on yhteensä noin 1000 metriä laiturirantaa sekä kaksi öljy-yhtiöiden operoimaa ulkolaituria. Turismia ja kalastusaluksia varten on erillinen "hotellilaituri".
Apran luonnonsataman ovat muodostaneet etelästä luoteeseen ulottuva Oroten niemi ja pohjoisen puoleinen kapea Cabrassaari, jota on laajennettu aallonmurtajalla. Sataman eteläosan sisälahti on laivastotukikohdan käytössä.
Anita Baker

| Anita Baker |
| --- | --- |
 Anita Baker, 2008
Henkilötiedot
Syntynyt: 26. tammikuuta 1958 (ikä 66)
Muusikko
Aktiivisena:  1983-
Tyylilajit:  soul
Levy-yhtiöt:  Elektra Records 1985–1996   Atlantic Recordsille 1997–2001  Blue Note Records 2004-
Aiheesta muualla
www.anitabaker.com ja anitabakermusic.com
  [ Muokkaa Wikidatassa ] [ ohje ]  
Anita Baker (s. 26. tammikuuta 1958) on altostaan tunnettu yhdysvaltalainen soul-laulaja. Hän on lajinsa arvostetuimpia; hänet on palkittu kahdeksalla Grammy-palkinnolla, ja hänellä on tähti Hollywood Walk of Famella.
Baker on afroamerikkalainen. Hän syntyi Toledossa, Ohiossa, ja kasvoi Detroitissa, Michiganissa. Hän aloitti laulamisen baptistikuorossa 12-vuotiaana ja menestyi muutaman vuoden kuluttua yhtyeissä. Hänen ensimmäinen sooloalbuminsa julkaistiin vuonna 1983.
Baker on ollut joulusta 1987 naimisissa miehensä Walter Bridgforth Jr:n kanssa. Parilla on yhdessä kaksi poikaa. Baker on levyttänyt mm. Elektra Recordsille 1985–1996 ja Atlantic Recordsille 1997–2001. Hänen nykyinen levy-yhtiönsä on Blue Note Records, jonka kanssa levytyssopimus syntyi vuonna 2004.
Diskografia > Albumit

The Songstress (1983)
Rapture (1986)
Giving You The Best That I Got (1988)
Compositions (1990)
Rhythm of Love (1994)
Sweet Love: The Very Best of Anita Baker (2002)
The Best of Anita Baker (2002)
A Night of Rapture: Live (2004)
My Everything (2004)
Christmas Fantasy (2005)
Ony forever (2013)
Diskografia > Singlet

"No More Tears" (1983)
"Will You Be Mine" (1983)
"Angel" (1983)
"You're The Best Thing Yet" (1983)
"Feel the Need" (1984)
"Watch Your Step" (1986)
"Sweet Love" (1986)
"Caught Up In The Rapture" (1986)
"Same Ole Love (365 Days A Year)" (1987)
"No One in the World" (1987)
"Ain't No Need To Worry" (The Winansin kanssa 1987)
"Giving You The Best That I Got" (1988)
"Just Because" (1989)
"Lead Me Into Love" (1989)
"Good Love" (1989)
"Talk To Me" (1990)
"Soul Inspiration" (1990)
"Fairy Tales" (1991)
"Body & Soul" (1991)
"I Apologize" (1994)
"It's Been You" (1995)
"When You Love Someone" (James Ingramin kanssa 1995)
"You're My Everything" (2004)
"How Does It Feel" (2004)
"Serious" (2005)
"Christmas Fantasy" (2005)
"Lately" (2012)
Ao

Wikisanakirjassa on tähän liittyvä sananselitys: .
Ao tai AO voi tarkoittaa ainakin seuraavia:
alempi oikeustutkinto, AO, yliopistotutkinto
Angola, ISO 3166-1 -koodi AO, valtio tai muu maantieteellinen alue
ao, tiibetiläis-burmalainen kieli
Ao, jumala polynesialaisessa mytologiassa
aot, kansa Intiassa
asianomainen, ao., kyseinen
asunto-oikeus, AO, huoneenvuokrausta koskevia riita-asioita käsittelevä käräjäoikeuden erityiskokoonpano
Australian Airlines, IATA-koodi AO, lentoyhtiö
Avisa Oslo, AO, norjalainen verkkolehti
laskuun, a/o, englannin sanoista account of, maksutapa.
Henkilöt

Ao on seuraavan henkilön nimi:
Takahiro Aō (s. 1984), japanilainen nyrkkeilijä.
Alicia Keysin diskografia

| 0 | 1 | 2 |
| --- | --- | --- |
 Alicia Keys Etelä-Afrikassa 2010
Julkaisut
| ↙Studioalbumit | 9 |  |
| ↙Livealbumit | 2 |  |
| ↙EP:t | 3 |  |
| ↙Singlet | 33 |  |
Tämä on laulaja Alicia Keysin diskografia.
Studioalbumit

Songs in A Minor (2001)
The Diary of Alicia Keys (2003)
As I Am (2007)
The Element of Freedom (2009)
Girl on Fire (2012)
Here (2016)
Alicia (2020)
Keys (2021)
Santa Baby (2022)
Livealbumit

Unplugged (2005)
VH1 Storytellers (2013)
Boksisetit

Coffret 2 CD: Unplugged / The Diary Of Alicia Keys (2005)
Songs in A Minor / The Diary of Alicia Keys (2006)
The Platinum Collection (2010)
Unplugged / As i Am (2010)
The Collection (2011)
As I Am / The Element of Freedom (2013)
The Element of Freedom / Girl on Fire (2015)
Remixalbumit

Remixed & Unplugged in A Minor (2002)
Remixed (2008)
As I Am: The Super Edition (2008)
Songs in A Minor – 10th Anniversary Edition (2011)
Girl on Fire: Australian Tour Edition (2013)
Songs in A Minor – 20th Anniversary Edition	(2021)
EP:t

Vault Playlist, Vol. 1 (2017)
Alicia: The Selects (2021)
Sweet Dreams (2021)
Singlet

| Vuosi | Single | Lista | Sijoitus | Muuta | Lähde |
| --- | --- | --- | --- | --- | --- |
| 2001 | ”Fallin’” | Billboard Hot 100 | 1 |  |  |
| 2001 | ”Fallin’” | Hot R&B/Hip-Hop Songs | 1 |  |  |
| 2002 | ”Brotha Part II” |  |  | Angie Stone feat. Alicia Keys ja Eve |  |
| 2002 | ”A Woman’s Worth” |  |  |  |  |
| 2002 | ”How Come You Don’t Call Me” |  |  |  |  |
| 2002 | ”Gangsta Lovin’” |  |  | Eve feat. Alicia Keys) |  |
| 2002 | ”Girlfriend” |  |  |  |  |
| 2003 | ”You Don’t Know My Name” | Billboard Hot R&B/Hip-Hop Songs | 1 |  |  |
| 2004 | ”If I Ain’t Got You” | Billboard Hot R&B/Hip-Hop Songs | 1 |  |  |
| 2004 | ”Diary” |  |  | feat. Tony! Toni! Toné! |  |
| 2004 | ”Karma” |  |  |  |  |
| 2004 | ”My Boo” | Billboard Hot 100 | 1 | duetto Usherin kanssa |  |
| 2004 | ”My Boo” | Hot R&B/Hip-Hop Songs | 1 |  |  |
| 2005 | ”Unbreakable” |  |  |  |  |
| 2006 | ”Every Little Bit Hurts” |  |  |  |  |
| 2006 | ”Ghetto Story Chapter 2” |  |  | Cham feat. Alicia Keys |  |
| 2007 | ”No One” | Billboard Hot 100 | 1 |  |  |
| 2007 | ”No One” | Hot R&B/Hip-Hop Songs | 1 |  |  |
| 2008 | ”Like You’ll Never See Me Again” |  |  |  |  |
| 2008 | ”Teenage Love Affair” |  |  |  |  |
| 2008 | ”Superwoman” |  |  |  |  |
| 2008 | ”Another Way to Die” |  |  | duetto Jack Whiten kanssa |  |
| 2009 | ”Looking for Paradise” | Billboard Hot Latin Songs | 1 | Alejandro Sanz feat. Alicia Keys |  |
| 2009 | ”Empire State of Mind” | Billboard Hot 100 | 1 | Jay-Z:n kanssa |  |
| 2009 | ”Doesn’t Mean Anything” |  |  |  |  |
| 2009 | ”Try Sleeping with a Broken Heart” |  |  |  |  |
| 2010 | ”Put It in a Love Song” |  |  | feat. Beyoncé |  |
| 2010 | ”Empire State of Mind [Part II] Broken Down” | Britannian singlelista | 4 |  |  |
| 2010 | ”Un-Thinkable (I’m Ready)” | Billboard Hot R&B/Hip-Hop Songs | 1 |  |  |
| 2010 | ”Wait Til You See My Smile” |  |  |  |  |
| 2012 | ”Girl on Fire” |  |  |  |  |
| 2012 | ”Brand New Me” |  |  |  |  |
| 2013 | ”New Day” |  |  |  |  |
| 2013 | ”Fire We Make” |  |  | Maxwellin kanssa |  |
| 2013 | ”Tears Always Win” |  |  |  |  |
| 2019 | ”Raise a Man” |  |  |  |  |
| 2019 | "Calma" (Alicia Remix) (Pedro Capón & Farrukon kanssa) |  |  |  |  |
| 2019 | "Show Me Love" (Miguelin kanssa) |  |  |  |  |
| 2020 | ”Underdog” |  |  |  |  |
| 2020 | "Good Job" |  |  |  |  |
| 2020 | "Perfect Way to Die" |  |  |  |  |
| 2020 | ”So Done” (feat. Khalid) |  |  |  |  |
| 2020 | "Love Looks Better" |  |  |  |  |
| 2020 | "A Beautiful Noise" (Brandi Carlilen kanssa) |  |  |  |  |
| 2020 | "LALA (Unlocked)" (Swae Leen kanssa) |  |  |  |  |
Alanenlompolo (Pello, Lampsijärvi)

| Alanenlompolo |
| --- | --- |
Valtiot:  Suomi
Paikkakunta:  Pello
Koordinaatit:  66°42′53″N, 24°29′29″E
Vesistöalue ja valuma-alueen tietoja
Laskujoki:  Puojoki 
Järvinumero:  67.936.1.004
Mittaustietoja
Pinnankorkeus:  90,6 m  
Rantaviiva:  2,221 km  
Pinta-ala:  9,653 ha  
Keskisyvyys:  1,39 m  
Saaria:  ei saaria 
 fiAlanenlompolo 
Alanenlompolo  on Lapissa Pellossa Lampsijärven kylän lähellä sijaitseva järvi.
Maantietoa

Järven pinta-ala on 9,7 hehtaaria, se on 850 metriä pitkä ja 200 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,2 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Lampsijoen valuma-alueeseen (67.936) se kuuluu. Järven vedenpinnan korkeus on 90,6 metriä mpy.
Allan Hyde

| Allan Hyde |
| --- | --- |

Henkilötiedot
Syntynyt: 20. joulukuuta 1989 (ikä 34) Tanska
Ammatti:  näyttelijä, tuottaja
Näyttelijä
Merkittävät roolit:  Godric   (True Blood)
Aiheesta muualla
IMDb 
Allan Hyde (s. 20. joulukuuta 1989 Tanska) on tanskalainen näyttelijä.
Ura

Allan Hyde on näytellyt tanskalaisissa televisiosarjoissa Album, 2900 Happiness ja Den som dræber.
Hän esiintyi pääosassa tanskalaisessa elokuvassa En forelskelse vuonna 2008. Hyde sai vampyyri Godricin roolin yhdysvaltalaisesta televisiosarjasta True Blood vuonna 2009. Hän esiintyi elokuvassa Exteriors vuonna 2011. Hän on esiintynyt myös teatterissa.
Hyde on perustanut ystävänsä Aske Bangin kanssa tuotantoyhtiö Gourmet Filmin. Hyde ja Bang tuottavat lyhytelokuvia ja internetkomediasarjaa Alla Salute!, joka koostuu muutaman minuutin pituisista jaksoista.
Yksityiselämä

Allan Hyde on kotoisin Tanskasta, mutta asuu nykyään Los Angelesissa. Hänen isänsä on englantilainen ja äitinsä tanskalainen.
Filmografia > Elokuvat

| Vuosi | Elokuva | Rooli |
| --- | --- | --- |
| 2008 | En forelskelse | Carsten |
| 2011 | Exteriors | Allan |
| 2011 | Franky, Frankly | Madison |
| 2012 | You & Me Forever | Tobias |
| 2012 | Lærkevej - til døden os skiller | Jonas |
Filmografia > Televisiosarjat

| Vuosi | Televisiosarja | Rooli | Muuta |
| --- | --- | --- | --- |
| 2008 | Album | Martin Lund Jensen | 3 jaksoa |
| 2008 | 2900 Happiness | Max | 6 jaksoa |
| 2010 | Naapureita ja salaisuuksia | Jonas | 4 jaksoa |
| 2011 | Kylmäveriset tappajat | Andreas | 2 jaksoa |
| 2009– | True Blood | Godric | 7 jaksoa |
Aiheesta muualla

Allan Hyde Internet Movie Databasessa. (englanniksi)
Gourmet Film (Arkistoitu – Internet Archive)
Allan Hyde Twitterissä
Antonia-palkinto

Antonia-palkinto (ruots. Antonia-priset) on taiteellisista ansioista myönnettävä suomenruotsalainen teatteripalkinto, joka jaetaan Hangon teatteritreffien yhteydessä. Voittaja edustaa taiteellista rohkeutta ja moninaisuutta suomenruotsalaisessa teatterissa. Ensimmäinen Antonia-palkinto jaettiin vuonna 2006.
Palkintoraati valitsee voittajan koko näytäntövuoden suomenruotsalaisesta ohjelmistosta. Hangon teatteritreffien hallitus nimeää raadin puheenjohtajan, joka puolestaan valitsee raadin muut jäsenet. Raadin kokoonpano on salainen, kesäkuun palkinnonjakoon saakka. Raati koostuu joka vuosi eri ryhmistä. Antonia-palkintoa ovat olleet jakamassa muun muassa kriitikot, yleisö sekä näyttelijät.
Antonia-palkinto on nimetty Hangon teatteritreffin perustajan, animaatio-ohjaajan sekä taiteilijan Antonia Ringbomin mukaan.
Palkinnot vuosittain

2009
Raati koostuu näytelmäkirjailijoista.
2008
Teatteri: Svenska teatern
Näytelmä: Vittra
Käsikirjoitus: Margaret Edson
Ohjaaja: Ulrika Bengts
Ensi-ilta: 17.1.2008
”Valitsimme Vittran, koska se on vahva ja runollinen teksti, joka käsittelee, ei enempää tai vähempää kuin elämää ja kuolemaa. Ohjaus on kokonainen ja älykäs. Esitys osoittaa rohkeutta tarttua vaikeaan aiheeseen, myös mustan huumorin kautta. Pääroolitulkinta on loistava ja vivahteikas - eheän ensembletyöskentelyn kärkenä.”
Näyttelijäraati, puheenjohtaja Paul Olin
Pääroolissa nähtiin Hellen Willberg professori Bearingina.
Nominoidut esitykset 2008: ”Das Fliegende Spektakel” (Fisches Nachtgesang ja Wasa Teater), ”Brevet från Sibirien” (Lilla Teatern), ”Vittra” (Svenska Teatern), ”Caligula” (Viirus), ”Hamlet” (Nya Rampen ja Wasa Teater) ja ”Perfekt” (Teater 90 °).
2007
Teatteri: Teater 90 ° & Sirius Teatern
Näytelmä: Valerie Jean Solanas ska bli president i Amerika
Käsikirjoitus: Sara Stridsberg
Ohjaaja: Maria Lundström
Yleisöraati
2006
Teatteri: Viirus
Näytelmä: No Reaturn
Ohjaaja: Cezaris
Raadin mukaan No Return on muistutus teatterin sisimmästä olemuksesta. Se osoittaa, kuinka hyvä kertomus voi tarjota yleisölle odottamattoman maagisen teatterielämyksen. Lisäksi näytelmä romuttaa psykologisen realismin diktatuuria suomenruotsalaisessa teatterissa.
Kriitikkoraati, puheenjohtaja Tomas Jansson
Alanen Päällystenlammi

| Alanen Päällystenlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°46′15″N, 23°37′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Pitkäjärveen 
Järvinumero:  35.342.1.014
Mittaustietoja
Pinnankorkeus:  113,4 m  
Rantaviiva:  0,378 km  
Pinta-ala:  0,86 ha  
Saaria:  ei saaria 
 fiAlanen Päällystenlammi 
Alanen Päällystenlammi  on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 0,9 hehtaaria ja se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 113,4 metriä mpy.
Amélie Perrin

Amélie Perrin (s. 30. maaliskuuta 1980 Dreux) on ranskalainen yleisurheilija, joka kilpailee moukarinheitossa. Hän edustaa kansallisella tasolla Athletic Trois Tours -seuraa.
Perrin kilpaili nuorempana kiekonheitossa, jossa hän muun muassa osallistui juniorien maailmanmestaruuskilpailuihin 1998 ja josta hänen ennätyksensä on 56,05 m vuodelta 2002. Hän voitti vuonna 2005 hopeaa moukarinheitossa ranskaa puhuvien kisoissa tuloksellaan 64,02 metriä. Hän sijoittui yhdenneksitoista EM-kisoissa 2006 ja heitti samana kesänä myös nykyisen ennätyksensä 71,38 metriä. Perrin kuitenkin karsiutui sekä MM-kisoissa 2007 että vuoden 2008 olympialaisissa, joissa hän ei saanut tulosta. Hän sai toistamiseen mitalin ranskaa puhuvien kisoissa vuonna 2009, kun hän voitti Beirutissa pronssia.
Alanen (Rantasalmi)

| Alanen |
| --- | --- |
Valtiot:  Suomi 
Paikkakunta:  Rantasalmi 
Koordinaatit:  61°59′53″N, 28°14′54″E
Vesistöalue ja valuma-alueen tietoja
Laskujoki:  Kohisevanjoki 
Järvinumero:  04.212.1.018
Mittaustietoja
Pinnankorkeus:  97,7 m  
Rantaviiva:  31,4972 km  
Pinta-ala:  9,96154 km²  
Tilavuus:  0,0363225 km³  
Keskisyvyys:  3,65 m  
Suurin syvyys:  13,9 m  
Saaria:  8 
 fiAlanen 
Alanen , tai joskus myös monikossa Alaset , on Etelä-Savossa Rantasalmella sijaitseva järvi.